кои са препоръчителните лекарствени комбинации?
<p style="text-align: justify;">стандартната комбинирана антиретровирусна терапия съдържа два медикамента от класа на нуклеозидните/нуклеотидните инхибитори на обратната транскриптаза (ниот), които се наричат „гръбнак” на терапията, и трети медикамент от друг клас. предпочитаният трети медикамент при съставяне на терапевтична схема при пациенти, започващи за първи път лечение (първа линия терапия), е от класа на интегразните инхибитори (ии). ако са налице някакви съображения, третият медикамент може да бъде от класа на ненуклеозидни инхибитори на обратната транскриптаза (нниот) или бустиран протеазен инхибитор (пи). тоест:</p>
<p style="text-align: justify;"><em>2 ниот + 1 ии – предпочитан избор за първа линия терапия</em>
<em>или</em>
<em>2 ниот + 1 нниот – ако не може да бъде приложен ии</em>
<em>или</em>
<em>2 ниот + бустиран пи – ако не може да бъде приложен ии</em></p>
<p style="text-align: justify;">у нас наличните „гръбнаци” за първа линия терапия са комбинираните таблетни форми емтрицитабин/тенофовир дизопроксил и абакавир/ламивудин, предлагани от различни генерични производители. абакавир/ламивудин е алтернативен избор в случаите, в които не може да бъде приложен емтрицитабин/тенофовир дизопроксил.</p>
<p style="text-align: justify;">наличните медикаменти от класа на ии у нас са долутегравир (под търговското наименование tivicay) и ралтегравир (под търговското наименование isentress). наличен също е и еднотаблетковия режим triumeq (абакавир/ламивудин/долутегравир).</p>
<p style="text-align: justify;">от класа на нниот е наличен рилпивирин (под търговското наименование edurant) и бустираните протеазни инхибитори дарунавир+ритонавир, предлагани като отделни компоненти от генеричен производител и дарунавир/кобицистат, като комбинирана таблетна форма под търговското наименование rezolsta.</p>
<p style="text-align: justify;">сред препоръчителните режими за първа линия терапия е и един конкретен двукомпoнентен режим:</p>
<p style="text-align: justify;"><em>1 ниот + 1 ии: ламивудин + долутегравир</em></p>
<p style="text-align: justify;">ламивудин е наличен у нас под търговското наименование epivir.</p>
<p style="text-align: justify;">в клиничната практика у нас се използват и други медикаменти от по-старо поколение, но те не се препоръчват за първа линия терапия, а влизат в състава на терапевтичните схеми при пациенти, които са от години на лечение. в същото време не са налични определени медикаменти от препоръчваните за първа линия терапия. приложението „антиретровирусни медикаменти” предоставя подробна информация за това. можеш да го изтеглиш от <a href="http://aidsbg.info/media/dpyeglyu/%d0%b0%d0%bd%d1%82%d0%b8%d1%80%d0%b5%d1%82%d1%80%d0%be%d0%b2%d0%b8%d1%80%d1%83%d1%81%d0%bd%d0%b8-%d0%bc%d0%b5%d0%b4%d0%b8%d0%ba%d0%b0%d0%bc%d0%b5%d0%bd%d1%82%d0%b8-%d0%bd%d0%be%d0%b5%d0%bc%d0%b2%d1%80%d0%b8-2019.pdf" target="\_blank" rel="noopener">тук</a>.</p>


<hr />
<p style="text-align: justify;"><strong>какви са съображенията при съставяне на терапевтичната схема?</strong></p>
<p style="text-align: justify;">при съставяне на терапевтичната схема при всеки пациент се подхожда индивидуално, като се съобразяват редица фактори: брой на cd4 клетките, ниво на вирусния товар, наличие на придружаващи заболявания, фамилна обремененост (напр. повишен сърдечносъдов риск), прием на други медикаменти, прием на метадонова заместваща терапия и др. например, ако пациентът има и хепатит в, желателно е „гръбнакът” в терапевтичната му схема да бъде емтрицитабин/тенофовир дизопроксил. ако пък е с бъбречно заболяване, тогава „гръбнакът” на терапията му не трябва да бъде този, тъй като тенофовир-ът може да задълбочи бъбречното увреждане. ако пациентът е с положителен резултат за hla b*5701, генетичен маркер който се изследва рутинно при пациентите с хив, терапевтичната му схема не трябва да съдържа абакавир, поради риска от развитие на реакция на свръхчувствителност, която може да бъде животозастрашаваща. ако пациентът има и туберкулоза, тогава третият медикамент в терапията му е желателно да бъде или ралтегравир (isentress), или ефавиренц (stocrin, медикамент от по-старо поколение), поради лекарствените взаимодействия с някои медикаменти за лечение на туберкулоза. за да може да бъде приложен рилпивирин като част от терапевтичната схема, броят на cd4 клетките трябва да бъде над 200, а вирусният товар - под 100 000 копия/мл. за да може да бъде приложен пък двукомпoнентния режим ламивудин + долутегравир, броят на cd4 клетките трябва да бъде над 200, а вирусният товар - под 500 000 копия/мл.</p>
<p style="text-align: justify;">заедно с лекуващия лекар ще обсъдите възможните терапевтични схеми при теб. най-важното е да бъдеш максимално откровен с твоя лекар най-вече по отношение на всички медикаменти, субстанции и добавки, които приемаш, вкл. нелегални такива. също, да обсъдите към какъв режим е реалистично да се придържаш и можеш ли да се съобразяваш с изисквания по отношение на приема на храна. всичко това ще позволи заедно с твоя лекар да определите най-подходящата терапевтична схема за теб, която да е лесна за спазване, да е с достатъчно силно действие да намали вирусния ти товар до неоткриваем и да е съобразена с всички останали придружаващи обстоятелства при теб.</p>
<p style="text-align: justify;">винаги можеш <a href="http://aidsbg.info/za-nas/kontakt-s-nas/" target="\_blank" rel="noopener">да се обърнеш</a> към консултантите на фондация „и”, за да ти помогнат да се ориентираш в избора на терапия.</p>